Linkuva (Kaunas)

Linkuva – Kauno miesto dalis į šiaurės vakarus nuo miesto centro, kiek į vakarus nuo Šilainių, prie automagistralės Via Baltica Kauno vakarinio lanksto. Prie Linkuvos yra Veršvo kraštovaizdžio draustinis, jame prie Veršvo upelio išlikusi Linkuvos dvaro sodyba – kultūros paminklas su vertingais memorialiniais kūriniais (Linkuvos dvaro Šv. Jono Krikštytojo koplyčia, Kristaus Karaliaus kompozicija), parko fragmentais. Yra civilinės Linkuvos (Maironiškių) kapinės, sunykusios Šilainių prancūzų karių kapinės. Veršvo slėnyje įsteigtas Veršvo kraštovaizdžio draustinis. Šiai miesto daliai iš dalies priskiriamas IX Kauno fortas.

 Istorija 
miniatiūra|left|Linkuvos kapinės Mosėdžio g.

Istoriniuose šaltiniuose 1678 m. minimas Linkuvos dvaras. XIX a. pradžioje Linkuvoje buvo apsistoję prancūzų kariai, po nesėkmingo Napoleono žygio į Rusiją dalis jų buvo netoli dvaro palaidoti. Iki I pasaulinio karo kaimas buvo vadinamas Linkava.

XX a. tarpukariu Linkuvos dvarą įsigijo vyskupas Juozapas Jonas Skvireckas. Po II pasaulinio karo dvare įsikūrė „Bolševiko“ kolūkis, kuriame buvo vystoma visuomeninė gyvulininkystė ir daržininkystė, jo darbuotojai yra gavę sovietinių žemės ūkio apdovanojimų.

1984 m. kovo 28 d. Užliedžių apylinkės Linkuvos gyvenvietė buvo prijungta prie Kauno miesto.Kaimo gyvenamosios vietovės (1989 m. Visuotinio gyventojų surašymo duomenys). Vilnius: LR statistikos departamentas, 1993, p. 169. Prie miesto buvo prijungta didžioji Linkuvos dalis, bet šiaurinė dalis kaimo liko Kauno rajone. 1992 m. Linkuvos devynmetė mokykla prijungta prie Užliedžių mokyklos.Mokykla. Uzliedziubc.lt (tikrinta 2022-05-31). 2017 m. rajoninis kaimas panaikintas, jo žemes priskiriant Giraitės ir Vijūkų kaimams.

 Gyventojai 

 Šaltiniai 

Kategorija:Kauno miesto dalys
Kategorija:Panaikintos Kauno miesto savivaldybės gyvenvietės